kalixlouiis/myanmar-wikipedia-corpus huggingface dataset:
နန်းတော်ရှေ့ဆရာတင် ပထမဦးဆုံးရေးပြီး "ယုဇနမအေးစိန်" သီဆိုသော မယ်အေးကပို့တဲ့မေတ္တာသီချင်းသည် ထိုခေတ်အနေအထားအရ အသံများသည် ဆန်းလွန်းသောကြောင့် လက်ဦးဆရာများက "ဒီသူငယ် ဟာ တို့လို သီချင်းကြီး၊ သီချင်းခန့် ကို တတ်ပုံမရပါဘူး ကောက်ရိုးမီးပါ"ဟု ပြောသည့်အခါ ဆရာတင်က "ဟုတ်ပါတယ် ဘာဂီတမှမရတဲ့သူပါ" ဟုဆိုပြီး ၊ သူ့ခေတ်အခါတွင် မဟာဂီတဟုခေါ်ဆိုသော မဲဇာတောင်ခြေ၊ ထောင်ရောင်နေ ကဲ့သို့သော သီချင်းကြီးများကို ရောစပ်ပြီးရေးဖွဲ့သွားခဲ့သည်။
မဟာဂီတတတ်မှ တကယ်တတ်တယ်ထင်နေတဲ့ခေတ်မှာ ဆရာတင်က မဟာဂီတဆိုတဲ့သီချင်းကြီး သီချင်းခန့်များကို ရောမွှေရေးစပ်ပြီး သီချင်းအမည်ကို ကုန်းသတ္တဝါများတွင် အကြီးဆုံးခေါ်ဆိုအပ်သော ဆင်ကို အကြီးဆုံးငှက်ဖြစ်သော ဂဠုန် ကချီတယ် ဆိုပြီး "ဆင်ကြီးဂဠုန်ချီ" ဟု အမည်ပေးခဲ့သည်။
သီချင်းကလည်း မဟာဂီတ ဆိုသဟာတွေကို ရောစပ်ရေးထားခြင်းဖြစ်သဖြင့် သူ့သီချင်းထက် ကြီးတဲ့သီချင်းများရှိပါသေးရဲ့လား ဆိုသည့် ပုံစံဖြင့် ပညာသားပါပါ သရော်ရေးသားခဲ့ခြင်းဖြစ်သည်။
တချိန်ထဲတွင် ဂဠုန်ဘွဲ့ခံ ဆရာစံ သည်လည်း သူပုန်ထချိန်နှင့် တိုက်ဆိုင်နေသဖြင့် အင်္ဂလိပ်အစိုးရက သူပုန်နှင့်အဆက်အသွယ်ရှိသည်ဟုဆိုကာ ဆရာတင်ကို ခေါ်ယူစစ်ဆေးခံခဲ့သည်။
ဆရာတင်သည် ၁၉၄၉ ခုနှစ် မတ်လ ၁၂ ရက် (မြန်မာသက္ကရာဇ် ၁၃၁၁)တွင် မန္တလေးမြို့ နန်းတော်ရှေ့ ခင်မကန်တိုက်၊ ဆရာတော်ဦးသုမနကျောင်းတွင် ကွယ်လွန်ခဲ့သည်။
"ဆင်ကြီးဂဠုန်ချီ" မူရင်းအဆိုတော်မှာ "ပျော်တော်ဆက်မတင်အောင်" ဖြစ်သည်။
သီချင်းစာသား ကိုယ်ပိုင်ဉာဏ် ကိုယ့်အတွေးနဲ့ စာရေးလို့ ပြောပါမည် နှုတ်ဝစီ ထုတ်မည် ဟုတ်သည် မဟုတ်သည် စဉ်းစားကာယုံကြည်ရပါတော့ ကဗျာတေးဖွဲ့ကာပင် စာရေးတဲ့ ဆရာတင် ဆရာတင်ရဲ့ ဆင်ကြီးဂဠုန်ချီ (စိန်ချယ် ၊ ညီညီလင်း စဉ်းစားနားထောင်နော် ဆိုပါမည် ဆင်ကြီး ဂဠုန်ချီ) (ဒီဟာတော့ကွယ် မောင်မောင်လေးကို အရွဲ့တိုက်တယ်လို့ ထင်ပါသည်) စာစီသမားရယ် လာဒီအနားကွယ် မဟာဂီတကမှ မရတဲ့သူပါ အတည် တော်ပါ ၊ တန်ပါ ကျွန်တော့ဖာသာ ဆိုပါမည် ထောင်ရောင်နေ မှောင် မှောင် ခြွေ နန်း အမရ ရွှေဘုံ မြေ .....တေဇာ ၊ ခေါင်တည် ဇေယျာ ၊ အောင်စည် မကြားဖူးပေါင် ဆင်ကြီးဂဠုန်ချီ မဲ . မဲဇာတောင်ခြေ စီးထွေထွေ ရစ်ခွေခွေ ရေဝန်းလည် ထွေသွန်းသွန်း အလွန်စီးတယ် မြိုင် မြိုင် မြိုင် ၊ လွင်ပစ်မှုန်ရည် အပင်ကြီးတွေ စုံညီအလွန်နက်တဲ့ တော ဆင်ကြီကို ဂဠုန်ချီ ညွှန်းချက်နဲ့ ပြော ၊ ပြောလို့ စာစီ မန်းပေါ်ဓလေ့ ဆန်းသနော် အတွေ့ နန်းတော်ရှေ့ ရေးခဲ့ပေသည် ဗွေဝဠာ ၊ သေလာ ဝေဘာဂီရိ တောင်တော်မဟီ ကြံကြံ ၊ စည်စည် မကြားဖူးပေါင် ဆင်ကြီးဂဠုန် ချီ သီချင်းကြီး အစစ်ကို ဆိုရင်ဖြင့် ဆန်းနိုင်တယ် ဆန်းနိုင်တယ် ပန်း မြိုင်လယ် ၊ သာနယ်ဗွေ မျှော်လေတိုင်း ရှာရှာဖွေဖွေ ဆန်းဆန်း ခိုင်း တော့တယ် မှုန်မပြေ မှုန်မပြေ ဆော်လေပြေ ဖြန်းတော့လေအစ်ကိုချမ်းတယ် မကြားဖူးဘူး ဂဠုန်ချီ (အစ်ကို့မို့ မူသလား တမင် ကစားတာလား အစ်ကို့မို့ မူသလား တမင် ကစားတာလား) သီချင်းကြီး အစစ်တဲ့ ဆင်ကြီး ဂဠုန် ချီ ...။
ခင့်အသိနဲ့ တစ်ဖုံစီ ဒီမောင်ဆိုတာနဲ့ ကိုက်ပါ့မလား ဆင်ကြီး ဂဠုန် ချီ နောင်တစ်ကြိမ် အပိုအမိုနဲ့ ကိုက်အောင် ခင်ခင့် အကြိုက်ကိုတဲ့ ထွင်လိုက်ဦး မည် ...။
ပန်းမြိုင်လယ် ဆိုတာတောင် သီချင်းငယ်ပြန် သတဲ့ ကြီးနိုင်အောင် ကြံကာ အကြီး ဆိုပြပါမည် လိုက်လိုက်လိုက် ၊ ထိုက်ထိုက်ထိုက် ထိုက်တဲ့ ငါသည် ချမ်းချပ် ပြောမဆုံးအောင် အမှန် တော သုံးထောင် ညံ တောင်ပံရိုက်ချီ တောင်ပံရိုက်ချီ နန်းတော်ရှေ့ အတွေးနဲ့ စာစီ ဗွေဝလာ သေလာ ဝေဘာဂီရိ တောင်တော်မဟီ ကြံကြံ ၊ စည်စည် မကြားဖူးပေါင် ဆင်ကြီး ဂဠုန်ချီ (စိန်ချယ် ၊ ညီညီလင်း စဉ်းစားနားထောင်နော် ဆိုပါမည် ဆင်ကြီး ဂဠုန်ချီ) (ဒီဟာတော့ကွယ် မောင်မောင်လေးကို အရွဲ့တိုက်တယ်လို့ ထင်ပါသည်) စာစီသမားရယ် လာဒီအနားကွယ် မဟာဂီတကမှ မရတဲ့သူပါ အတည် တော်ပါ ၊ တန်ပါ ကျွန်တော့ဖာသာ ဆိုပါမည် Category:မြန်မာသီချင်းများ။
Warcraft III: Reign of Chaos သည် ဇူလိုင် ၂၀၀၂ တွင် Blizzard Entertainment မှ ဖြန့်ချိခဲ့သည့် ဗွီဒီယိုဂိမ်းတစ်ခုဖြစ်သည်။
Warcraft စိတ်ကူးယဉ် စကြဝဠာထဲတွင် ဇာတ်လမ်းတည်ထားသည့် တတိယမြောက်ဂိမ်းဖြစ်ကာ Warcraft: Orcs & Humans ၏ ဒုတိယအဆက်ဂိမ်းဇာတ်လမ်း ဖြစ်သည်။
နောက်ဆက်တွဲအဆက်အဖြစ် The Frozen Throne ကို ဇူလိုင် ၂၀၀၃ တွင် ဖြန့်ချိခဲ့သည်။
ဂိမ်းကစားပုံ Warcraft III သည်မြေပုံများပေါ်တွင် ခြားနားသောနေရာယူမှုများဖြင့် ကြီးမားကျယ်ပြန်သည့် လွင်ပြင်များ၊ ကွင်းပြင်များအပြင် ဆန်းသစ်သော မြေနေမြေထားများဖြစ်သည့် မြစ်များ၊ တောတောင်များ၊ ပင်လယ်များ၊ ချောက်ကမ်းပါးများစသည့် အင်္ဂါရပ်အသစ်များ ပါဝင်လာခဲ့သည်။
တိုက်ပွဲစဉ်များတွင် မြေပုံ၏ နေရာများအား အနက်ရောင်အလွှာဖြင့် အုပ်ထားသည်။
ထိုအလွှာ၏နေရာကို ရှာဖွေမှုပြုလုပ်မှသာ ပေါ်လာမည် ဖြစ်သည်။
သို့ပေမဲ့လည်း ထိုနေရာများသည် မိမိ၏မဟာမိတ် အချင်းချင်း သို့မဟုတ် အဆောက်အဦးများရှိနေမှသာ အမြဲမြင်နိုင်မည် ဖြစ်သည်။
ဂိမ်းကစားနေစဉ်အတွင်း ကစားသူသည် သယံဇာတများကို ရှာဖွေရမည် ဖြစ်သည်။
မိမိ၏ ပြိုင်ဘက်များကို ခုခံရင်း၊ စစ်သားများထုတ်ပေးခြင်းနှင့် မြေပုံများကိုရှာဖွေရပြီး ကွန်ပျူတာကစားသူများနှင့်အတူ ဆော့ကစားရမည် ဖြစ်သည်။
ဤဂိမ်းထဲတွင် အဓိက သယံဇာတအနေဖြင့် သုံးမျိုးရှိပြီး ၎င်းတို့မှာ ရွှေ၊ သစ် နဲ့ အစားအစာတို့ ဖြစ်သည်။
ပထမဦးဆုံး လိုအပ်ချက်နှစ်ချက်အနေဖြင့် စစ်သားများကို ထိန်းချုပ်ရန်နှင့် အိမ်များကို ဆောက်လုပ်ရမည် ဖြစ်သည်။
အစားအစာ ကန့်သတ်ချက်အလိုက် စစ်သားများကို ကစားသူတစ်ယောက်အနေဖြင့် ထုတ်လုပ်ပြီး တစ်ခါတည်း ထိန်းချုပ်နိုင်သည်။
D Deathwing Deathwing the Destroyer (voiced by Michael McConnohie), အများကအသိမှတ်ပြုကြတဲ့ Neltharion the Earth-Warder, အနက်ရောင်နဂါးတွေရဲ့ ခေါ်င်းဆောင် ၊ Azeroth ကိုစောင့်ရှောက်ဖို့ရှေးဟောင်းနတ်ဘုရားတွေက လုံခြုံအောင်သက်တော်စောင့်အဖြစ်ထားခဲ့တဲ့ နဂါး ၅ ကောင်အနက်ပါဝင်သော နဂါးဖြစ်တယ်။
He was given dominion over the earth by the titans, shapers of worlds. The Old Gods, twisted beings of pure evil that once ruled Azeroth, drove Neltharion to madness, and he turned against the other Dragon Aspects. Deathwing spurred the Second War by sabotaging the Alliance in the guise of Daval Prestor, a human lord, and helping the Horde enslave the red Dragon Aspect, Alexstrasza. He was defeated by the Aspects and fled to the depths of the elemental realm of Deepholm to plot revenge. အနန္တစွမ်းအားရှင် Deathwing ဟာ Lich King ကျဆုံးသွားတဲ့နောက်ပိုင်း Azeroth ကိုအခြေပြန်ချလာတယ်။
နှစ်အတော်ကြာပျောက်ဆုံးနေခဲ့တာ Warcraft II နောက်ပိုင်း Expansion အထိပါမလာပဲ Lich King ကျဆုံးပြီးနောက် Cataclysm မှာ အဓိက Raid အဖြစ်ပြန်ပါလာခဲ့ပါတယ်။
Deathwing တို့ရဲ Second War (Human Lord) လက်ချက်နဲ့ကျဆုံးပြီးနောက် ဒဏ်ရာ ဒဏ်ချက် တွေကို နှစ်ကာလကြာရှည်စွာကုသခဲ့ရပါတယ်။
ကမ္ဘာဖျက်နဂါးလို့ လူသိများတဲ့ Deathwing ဟာ Cataclysm မှာ တဖန်ပြန်ပေါ်လာပြန်ပြီ။
Deathwing လည်းကြာကြာမနေရပဲ Thrall ရဲ့လက်ချက်နဲ့ပဲပွဲကျသွားခဲ့ပါတယ်။
Thrall ဟာတစ်ဦးတည်းသော Deathwing ကိုအောင်နိုင်သူ၊ မျက်နှာချင်းဆိုင်နိုင်သူပဲဖြစ်တယ်။
Thrall ဟာအချိန်ကိုခရီးသွားပြီး Dragon Soul သွားယူခဲ့ပါတယ်။
Deathwing ကိုတစ်ခုတည်းသော အောင်တော်မူနိုင်သော လက်နက်လည်းဖြစ်တယ်။
နောက်ဆုံး၌ Mortal Champions တို့ရဲလက်ချက်နဲ့ Thrall က Dragon Soul ကို အသုံးချပြီး Deathwing ကိုအောင်တော်မူနိုင်ခဲ့တာပဲဖြစ်ပါတယ်။
GK Persei: နိုဗာ 1901 နိုဗာ (အများဆိုင်နမ်: novae သို့မဟုတ် novas) ဆိုသည်မှာ ကြယ်ဖြူပုတစ်ခုပေါ်တွင် နယူကလိယား ပေါက်ကွဲမှုဖြစ်စဉ်တစ်ခုဖြစ်သည်။
ယင်းသည် ကြယ်တစင်းအား ရုတ်တရက် တောက်ပထွန်းလင်းစေသည်။
နိုဗာများသည် ဆူပါနိုဗာ သို့မဟုတ် တောက်ပသော အနီရောင်နိုဗာများကဲ့သို့ ထွန်းလင်းတောက်ပသည့် ဖြစ်စဉ်တစ်ခုပင်ဖြစ်သည်။
နိုဗာများသည် ဒွိကြယ်စနစ်ဖြစ်သော ကြယ်ဖြူပုတို့၏ မျက်နှာပြင်တွင် အဖော်ကြယ်များမှ အရာဝတ္ထုများအား (များသောအားဖြင့် ဟိုက်ဒရိုဂျင်) စုပ်ယူရာမှ ဖြစ်ပေါ်လေ့ရှိသည်။
နက္ခတ္တပညာရှင်များ ခန့်မှန်းသည်မှာ နဂါးငွေ့တန်း ဂယ်လက်ဆီမှာပင် တစ်နှစ်လျင် နိုဗာဖြစ်ရပ် ၃ဝ မှ ၆ဝ အထိရှိသည်ဟုဆိုသည်။
နဂါးငွေ့တန်း ဂယ်လက်ဆီတွင် နိုဗာ ရှာတွေ့မှုသည် နှစ်စဉ် ၁ဝ ခုလျော့လျက်ရှိသည်။
ပကတိတောက်ပမှု ၂ဝ ထက်ပိုမိုတောက်ပသော နိုဗာ ၂၅ ခုအား အင်ဒရိုမီဒါ ဂလက်ဆီတွင် ရှာဖွေတွေ့ရှိခဲ့ပြီး အခြားသော ပိုမိုသေးငယ်သည့် နိုဗာများကိုမူ အနီးအနား ဂယ်လက်ဆီများတွင် တွေ့ရှိရသည်။
အခြားကြည့်ရန် ကီလိုနိုဗာ ဆူပါနိုဗာ ဟိုက်ပါနိုဗာ ကိုးကား Category:နိုဗာများ ကဏ္ဍ:နက္ခတ္တဗေဒဆိုင်ရာ ဖြစ်ရပ်များ။
240px|right|thumb|အတောက်ပဆုံး ဟိုက်ပါနိုဗာများထဲမှတစ်ခု၊ SN 2006gy၊ နာဆာမှ အနုပညာရှင်တစ်ဦး၏ ကွန့်မြူးချက်။
ဟိုက်ပါနိုဗာ () ဆိုသည်မှာ သာမန်ဆူပါနိုဗာထက် စွမ်းအင်ပိုမိုများပြားကာ ကြယ်တစ်စင်းပေါက်ကွဲသည့် ဖြစ်ရပ်တစ်ခုပင်ဖြစ်သည်။
တနည်းအားဖြင့် အင်မတန်တောက်ပသည့် ဆူပါနိုဗာ (SLSN) ဟုခေါ်ဆိုကာ ယင်းတို့သည် ဂါမာရောင်ခြည်တို့၏ ပင်ရင်းဖြစ်သည်။
ဆူပါနိုဗာများကဲ့သို့ပင် ဟိုက်ပါနိုဗာများသည် မတူညီသော စတီလာပေါက်ကွဲမှုများကို ထုတ်လွှတ်ပေးသည်။
ဆူပါနိုဗာ type Ic နှင့် type IIn အမျိုးအစားများအား လေ့လာချက်အရ များပြားလှစွာသော ဟိုက်ပါနိုဗာများကိုပါ ရှာဖွေတွေ့ရှိခဲ့သည်။
သမိုင်း ၁၉၉ဝ ခုနှစ်မတိုင်ခင်တွင် ဟိုက်ပါနိုဗာ ဆိုသောအခေါ်ဝေါ်အား အင်မတန်ပေါက်ကွဲအား များပြားသည့်ကြယ်များအတွက် သုံနှုန်းရန် အဆိုပြုခဲ့သည်။
၁၉၉၈ ခုနှစ်တွင် ဂါမာရောင်ခြည်ထုတ်လွှင့်မှုနှင့် နုနယ်သော ကြယ်တာရာကြီးများနှင့် စာတမ်းတစ်ခုသည် ချိတ်ဆက်မိသည်။
ယင်းတို့အား ဟိုက်ပါနိုဗာ ဟု ခေါ်ဆိုရန် အဆိုပြုခဲ့သည်။
ထိုကဲ့သို့သော ဖြစ်ရပ်မှစွမ်းအင်သည် ဆူပါနိုဗာများထက် အဆပေါင်းရာချီကာ များပြားလှသည်။
ဆက်တိုက်ဆိုသလို များပြားလှစွာသော တောက်ပသည့် ဆူပါနိုဗာများကို တွေ့ရှိခဲ့သည်။
ယင်းဖြစ်ရပ်များအား သာမန် type Ia ဆူပါနိုဗာထက် အဆပေါင်း ၂ဝ ပိုမိုတောက်ပသည်ကို တွေ့ရှိခဲ့သည်။
ယင်းအဓိပ္ပာယ်သတ်မှတ်ချက်သည် ဟိုက်ပါနိုဗာဟု ခေါ်တွင်စေလေသည်။
အခြားကြည့်ရန် ဆူပါနိုဗာ နိုဗာ ကျမ်းကိုး ကဏ္ဍ:နက္ခတ္တဗေဒဆိုင်ရာ ဖြစ်ရပ်များ ကဏ္ဍ:ဟိုက်ပါနိုဗာများ Category:ကြယ်အမျိုးအစားများ။
Pagan Metal သည် heavy metal ၏ မျိုးခွဲတစ်မျိုးဖြစ်ပြီး extreme metal ကို pre-christian ရိုးရာ ယဉ်ကျေးမှုနှင့် ရောစပ်ထားခြင်းဖြစ်သည်။
ကြမ်းတမ်းသော melody များ၊ သမားရိုးကျမဟုတ်သော တူရိယာများနှင့် ရှေးကျသော ဘာသာစကားများကို အသုံးပြုထားသည်။
များသောအားဖြင့် folk metal (သို့) black metal ကိုရည်ညွန်းထားသည်။
နော်ဝေးတီးဝိုင်း In the Woods သည် အဓိကကျသော ပထမဆုံးတီးဝိုင်းထဲမှ တစ်ခုဖြစ်သည်။
Metal Hammerမဂ္ဂဇင်းတွင် စာရေးဆရာ Marc Halupezok ရေးထားသည်မှာ Primordial တီးဝိုင်း၏ Dark Romanticism demo မှ To Enter Pagan သီချင်းသည် ဤအမျိုးအစားကို အဓိပ္ပါယ်သတ်မှတ်ရာတွင် အထောက်အကူပြုစေခဲ့သည်။
ဝိသေသလက္ခဏာများ pagan metal သည် အမျိုးအစားတစ်ခုထက် စိတ်ကူးစိတ်သန်းပိုသည်။
နောက်ပိုင်းတီးဝိုင်းများသည် တစ်ခုမှတစ်ခုသို့ ကွဲပြားစေရန် ဂရုစိုက်ကြသည်။
Korpiklaaniတီးဝိုင်းမှ ဘေ့စ်ဂီတာသမား Jarkko Aaltonen က သူတို့သည် folk တူရိယာများကို အသုံးပြုထားသော်လည်း viking (သို့) ရှေးကျသောလူမျိုးများ၏ pagan ဟုအမည်ခေါ်သော လူမျိုးများအကြောင်းကို သီဆိုထားသော တီးဝိုင်းများအကြောင်းကို ဂရုပြုမိခဲ့သည်။
Heri Joenson သည် pre-christian, ဥရောပရိုးရာဓလေ့များကို သမိုင်းကြောင်း(သို့) ဒဏ္ဍာရီဖြစ်စေရန် သီဆိုသော pagan metal တီးဝိုင်းများအကြောင်းကို ရေးသားဖော်ပြခဲ့သည်။
စာသားများကြောင့် ဂီတဆိုင်ရာအလွန်အမင်း ကွဲပြားခြားနားသည်ကို သတိထားမိခဲ့သည်။
တချို့တီးဝိုင်းများမှာ ဖျတ်လတ်သွက်လက်၍ စိတ်ထက်သန်ကြသည်။
အဆိုပုံစံများမှာ မာန်ဖီသံများဖြင့် သီဆိုကြသည်။
အချို့ဖျော်ဖြေတင်ဆက်မှုများတွင် သူတို့၏ ဇာတိဘာသာများ သီဆိုကြသည်။
အခြားမှာ အင်္ဂလိပ်စကားဖြင့် သီဆိုကြသည်။
Pagan metal တီးဝိုင်းများမှာ မကြာခဏ viking metal နှင့် folk metal များဖြင့် ဆက်စပ်နွယ်သည်။
Moonsorrow နှင့် Kampfar တီးဝိုင်းများသည် ဤအမျိုးအစားနှင့်ကိုက်ညီဟု အသိအမှတ်ပြုကြသည်။
သမိုင်းကြောင်း Led Zeppelin နှင့် Manowar တီးဝိုင်းတို့သည် pagan metal တီးဝိုင်းများမှာ အနည်းငယ်သာရှိသော်လည်း pagan အကြောင်းအရာများကို ၁၉၇၀ နှင့် ၁၉၈၀ အတွင်းမှာ pagan အကြောင်းအရာများကို စူးစမ်းလေ့လာခဲ့သည်။
Bathory,Enslaved, Amorphis နှင့် Skyclad တို့လွှမ်းမိုးမှုကို မှတ်တမ်းတင်သည့် အစားပို၍ နှစ်သက်ကြသည်။
Bathory နှင့် Enslaved များ viking metal တီးဝိုင်းများဖြစ်ပြီး Amorphis နှင့် Skyclad များ folk metal တီးဝိုင်းများဟု သိကြသည်။
Jarkko Aaltonen သည် Black Sabbath သည် လုံးဝ pagan ဖြစ်သည်ကို သတိပြုမိသည်။
သူသည် ရိုးရာ folk- rock ဂီတနှင့် ဒဏ္ဍာရီစာသားများနှင့် ရောစပ်ထားသည်ကို မှတ်တမ်းတင်ခဲ့သည်။
Eluveitie တီးဝိုင်းမှ Chrigel Glanzman သည် Skyclad တီးဝိုင်းကို ပထမဆုံး pagan metal တီးဝိုင်းဖြစ်သည်ဟု မှတ်တမ်းတင်ခဲ့သည်။
heavy metal ဂီတနှင့် Celtic folk ဂီတကို ရောနှောထားသည်ကိုလည်း သတိပြုမိခဲ့သည်။
စာရေးဆရာ Ian Christe သည်လည်း Skyclad သည် pagan metal တီထွင်သူဟု အသိအမှတ်ပြုခဲ့သည်။
Heri Joensen သည် Bathory ပထမဆုံး pagan metal ဖျော်ဖြေသူဟု သတိပြုမိခဲ့သည်။
သူတို့သည် Nordic ဒဏ္ဍာရီများကို ပေါင်းထည့်ခဲ့သည်။
Primordial Alan A.Nemtheanga သည် pagan metal ပုံသွင်းသူဟု ဆိုသည်။
Bathory ၏ ၁၉၈၈ album “Blood Fire Death” တွင် တွေ့နိုင်သည်။
Turisas တီးဝိုင်းမှ Mathias Nygard က Amorphis တီးဝိုင်းဟာ ပထမဆုံး pagan metal တီးဝိုင်းဟု အသိအမှတ်ပြုခဲ့သည်။
၂၀၀၈ခုနှစ် ဧပြီတွင် folk နှင့် pagan metal ပွဲတော် Pagan festival ဖျော်ဖြေသူများသည် Berliner မှ fur faschismusforschung မှ neo-Nazis နှင့် ဖက်ဆစ်ဝါဒကို ယိုးစွပ်သည့် အကြောင်းကိစ္စများပါဝင်ခဲ့သည်။
Ville Sorvali of Moonsorrow နှင့် Heri Joensen သည် ဤယိုးစွပ်မှုအတွက် မမှန်ကန်ကြောင်းပြသည့် video statement တစ်ခုကို ထုတ်ပြန်ခဲ့သည်။
၎င်းမှာ T in the Iyr logon နှင့် S in the Moonsorrow log ကဲ့သို့ စိတ်ကူးစိတ်သန်းမှ ancient Scandinavian Symbols များ ကျွန်ုပ်တို့ အသုံးပြုခဲ့ဟု ဖြစ်သည်။
Black Sabbath album အတွက် သူတို့၏ official website မှ logo idea ရခဲ့စဉ်တွင် Moon Sorrow က အငြင်းပွားခြင်းအတွက် ဖော်ပြချက်တစ်ခုရေးသား ထုတ်ပြန်ခဲ့သည်။
Skyforger ကဲ့သို့ metal တီးဝိုင်းများသည် နာဇီဝါဒ၊ ဖက်ဆစ်နှင့် လူမျိုးရေးခွဲခြားရေးဝါဒနှင့် မဆက်နွယ်ပေ။
Skyforger တီးဝိုင်းသည် သူတို့ album cover တိုင်း၏နောက်ကျောတွင် “ No Nazi Stuff Here” ဟူသော စကားလုံးကို ပေါင်းထည့်ခဲ့သည်။
၂၀၀၉တွင် အမျိုးအစားသည် ထူးခြားဆန်းကျယ်လာခဲ့သည်။
Korpiklaani မှ Jarkko Aaltonen က လူအများစု၏ ထင်မြင်ယူဆချက်နှင့် ဝမ်းနည်းပူဆွေးချက်ကို Jumping on a bandwagon ဟု ဖော်ပြခဲ့သည်။
Amon Amarth မှ Johan Heggက ကျွန်ုပ်တို့သည် pagan folklore ဂီတကို လုပ်နေသည့် တီးဝိုင်းများထဲမှ တစ်ခုအဖြစ် ကျွန်ုပ်တို့ ကိုယ်တိုင်မမြင်နိုင်ပါဘူး” ဟုဆိုသည်။
မြန်မာ့ရုပ်ရှင်လောက၌ ကာတွန်းဇာတ်လမ်း ရုပ်ရှင်ကားများ ပေါ်ပေါက်ခဲ့ဖူးသည်။
မြန်မာ့ကာတွန်းရုပ်ရှင်၏ လမ်းကြောင်းကို သုံးသပ်ကြည့်လျှင် ကြော်ငြာဖြင့် စတင်တာထွက် ခဲ့ကြောင်း တွေ့ရှိရပေသည်။
အကြောင်းမှာ ဦးရွှေရိုးအမည်ခံ ကာတွန်းဆရာကြီး ဦးဘကလေးက " အိမ်းအမ်းတောင် ဗလရှင်ဆေးပြား" ကြော်ငြာကို ကာတွန်းရုပ်ရှင်ဖြစ် ရိုက်ကူးပြသခဲ့သောကြောင့် ဖြစ်သည်။
သို့ရာတွင် ပထမဆုံး ကာတွန်းဇာတ်လမ်း ရုပ်ရှင်ကားမှာ ၁၉၂၉ခုနှစ်တွင် ကာတွန်းဆရာကြီး ဦးဟိန်စွန်းနှင့် စာရေးဆရာ ဇဝန (စူပါမင်း)တို့ ရေးဆွဲသော "ဦးကလိန်" တေးသရုပ်ဖော်ကာတွန်းကားဖြစ်သည်။
ဗန္ဓုလရုပ်ရှင်မှ ရိုက်ကူးထုတ်လုပ်ပြီး ဇာတ်လမ်းသဘော မသက်ဝင်ပဲ ရည်းစားမျှော်သီချင်းအား လိုက်ဆိုတေး "ယခုခေတ် ကာရာအိုကေ ကဲ့သို့" အဖြစ်ရေးဆွဲရိုက်ကူးထားသည့် ကာတွန်းကား တိုလေးမျှသာဖြစ်ပေ၏။
မြန်မာ့ ပထမဆုံးကာတွန်းရုပ်ရှင်ဇာတ်လမ်းဟု ခေါ်ဆိုနိုင်သည့် "ခင်ခင်တွန့်" ခေါ် "မိုက်ခဲဟေ့" အမည်ရှိ ဇာတ်ကားကို ဗြိတိသျှဘားမား ရုပ်ရှင်ကုမ္ပဏီမှ ၁၉၃၄ခုနှစ် နောက်ပိုင်းတွင် ရိုက်ကူးထုတ်လုပ်ခဲ့သည်။
ထိုဇာတ်ကားပါ ကာတွန်းပုံများကို ဆရာကြီး ဦးလှက ရေးဆွဲသည်။
ကာတွန်းဇာတ်ကားမှ မင်းသား၏ အမည်မှာ မိုက်ခဲဖြစ်ပြီး မင်းသမီး၏ အမည်မှာ ခင်ခင်တွန့်ဖြစ်သည်။
ထိုနှစ် အောက်တိုဘာလ အတွင်း ရုံတင်ပြသသည့် "ဣတ္ထိယ" အသံထွက် ဇာတ်ကားနှင့် "နောက်ပိုးရူး" ဇာတ်လမ်းနှစ်ခု ပေါင်းပြသည့် စတားရုံ၌ ပူးတွဲပြသခဲ့သည့် ကာတွန်းကားဖြစ်သည်။
၁၉၃၄ခုနှစ်အတွင်းမှာပင် ပဲရော့ရုပ်ရှင်မှ "ကြက်တောင်ကွ" ကာတွန်းဇာတ်လမ်းကား တစ်ကား ရိုက်ကူးထုတ်လုပ်ခဲ့သည်။
ထိုကားအတွက် ကာတွန်းရုပ်ရေးဆွဲသူတို့မှာ ယခင် ဦးကလိန်ကာတွန်းကား ရေးဆွဲသူ ဦးဟိန်စွန်းနှင့် နာမည်ကျော်ကာတွန်းဆရာကြီး ဦးဘဂျမ်းတို့ဖြစ်သည်။
ယခုခေတ် စူပါမင်းဇာတ်ကားမျိုးဖြစ်၍ ရုပ်ရှင်ဝါသနာအိုးများ အကြိုက်တွေ့သည့် ကားတစ်ကားဖြစ်သည်။
ထိုကားကို ၁၉၃၄ခုနှစ် စက်တင်ဘာလ ၁ဝရက်နေ့တွင် ပလာဇာရုံ(နောင်-ရာဇ်ရုံ၊ ရဲရင့်ရုံ၊ ဆာကုရ)တွင် "သတင်းထောက်"ဇာတ်ကားနှင့်အတူ ပြသခဲ့သည်။
နောက်ကာတွန်းကား တစ်ကားမှာ ပဲရော့ရုပ်ရှင်မှရိုက်ကူးသည့် "အသူရာ" အမည်ရှိကားဖြစ်သည်။
ကာတွန်းဦးဟိန်စွန်းနှင့် ဦးဘဂျမ်းတို့ကပင် ရေးဆွဲ၍ ၁၉၃၅ခုနှစ်တွင် ရိုက်ကူးထုတ်လုပ်ပြသသည့် ကားဖြစ်သည်။
"ကြက်တောင်ကွ" နှင့် "အသူရာ" ဇာတ်ကား ၂ကားလုံးမှာ ဖလင်ပေ ၂၀၀ဝခန့်ရှိ၍ ၁၅မိနစ်ကျော် မိနစ်၂ဝခန့်သာ ပြသသည့် ကာတွန်းရုပ်ရှင်ဇာတ်ကားများ ဖြစ်သည်။
မြန်မာ့ဗဟုသုတ ၁၀၀၊ နန္ဒမိုးကြယ်။
အကိုးအကား Category:မြန်မာနိုင်ငံ၏ ရုပ်ရှင်လုပ်ငန်း။
Humphry Davy သည် ၁၇၇၈ ခုနှစ်အတွင်း အင်္ဂလန်နိုင်ငံ၊ ကွန်ပဲကမ်းရိုးတမ်းဒေသတွင် မွေးဖွားခဲ့သည်။
ကျောင်းတက်ဖို့ အခွင့်အလမ်း အနည်းဆုံးရှိခဲ့ပြီး များသောအားဖြင့် ကိုယ့်ဘာသာ လေ့လာဆည်းပူးခဲ့ရသည်မှာများ၏။
ဆယ်ကျော်သက်အရွယ်မှာပင် ခွဲစိတ်ကုသမှုဆိုင်ရာနဲ့ ဆေးဖော်စပ်ရောင်းချမှုဆိုင်ရာလုပ်ငန်းမှာ အလုပ်သင်အဖြစ် လုပ်ကိုင်ခဲ့သည်။
သို့သော် ထင်ပေါ်ကျော်ကြားသော ပြင်သစ်လူမျိုးသိပ္ပံပညာရှင် အန်ထော်နီ လဗွိုင်စီယာ ၏ သိပ္ပံပညာရပ်အကြောင်းကို စိတ်ဝင်စားနေခဲ့သည်။
Davy ကနိုက်ထရပ်စ်အောက်ဆိုက်ကို သွားနုတ်တဲ့အခါမှာ အသုံးပြုခဲ့သည်။
နာကျင်မှုကို လုံးဝကင်းစေသည်။
ပထမဦးဆုံးထုံဆေးအဖြစ်နဲ့ နိုက်ထရပ်စ်အောက်ဆိုက်ကို ဆေးဖက်ဆိုင်ရာလုပ်ငန်းတွင် အသုံးမချမီ ၄၅ နှစ်အကြာကပင် ဆောင်းပါးတစ်ခုအနေဖြင့် ရေးသားခဲ့သည်။
အကြီးမားဆုံးရှာဖွေတွေ့ရှိချက် Humphry Davy သည် မော်လီကျူးတစ်ခုအတွင်းမှာရှိတဲ့ အက်တမ်တစ်ခုစီအကြား Chemical Bonds ရှိနေခြင်းသည် လျှပ်စစ်သဘာဝဖြစ်ကြောင်း ရှာဖွေတွေ့ရှိခဲ့သည်။
အခုအချိန်မှာ မိမိတို့သိထားသော Chemical Bonds များသည် အက်တမ်တွေအကြား အီလက်ထရွန်အမှုန်များ သဘာဝအတိုင်း မျှဝေနေတာပဲဖြစ်ဖြစ်၊ လွှဲပြောင်းတာပဲဖြစ်ဖြစ်နဲ့ ဖန်တီးခဲ့တယ်။
၁၈၀၀ပြည့်နှစ်အတွင်း ဓာတုပိုင်းဆိုင်ရာ တစ်နည်းနည်းပံ့ပိုးမှု ပါဝင်တယ်ဆိုတဲ့ စိတ်ကူးက Radical Discovery တစ်ခုပဲဖြစ်တယ်။
Davy ရဲ့ရှာဖွေမှုဟာ လျှပ်စစ် ဓာတုပိုင်းဆိုင်ရာကို တစ်ခေတ်ဆန်းစေခဲ့သည်။
thumb|အပိုလို ၇ လွှတ်တင်နေစဉ် အပိုလို ၇ () ကို ၁၉၆၈ ခုနှစ်၊ အောက်တိုဘာလ ၁၁ ရက်တွင် အမေရိကန်ပြည်ထောင်စုမှ လူလိုက်ပါသော အာကာသခရီးစဉ်အဖြစ် လွှတ်တင်ခဲ့သည်။
အာကာသလွန်းပြန်ယာဉ် အပိုလို (Apollo) မီးလောင်ပျက်စီးပြီးနောက် ပထမဦးဆုံးအနေဖြင့် အပိုလို ၇ ကိုလွတ်တင်ခဲ့ရာ လိုက်ပါသူများအဖြစ် Walter Schirra, Donn Eisele နှင့် Walter Cunningham တို့ဖြစ်သည်။
အသစ်ထပ်မံပြုလုပ်ထားသည့် အဆိုပါ အပိုလို ၇ ၏ထိပ်ဖူးတွင် IB Rocket တစ်ခုတပ်ဆင်ထားပြီး ကမ္ဘာကြီးအား ၁၁ ရက်အတွင်း ၁၆၃ ကြိမ်လည်ပတ်နိုင်ခဲ့သည်။
၎င်းတို့သုံးဦးသည် အာကာသခရီးစဉ်အတွင်း နေ့လယ်စာစားပြီးချိန် နောက်ပိုင်းဦးခေါင်းအအေးပတ်မှုများ မကြာခဏခံစားခဲ့ရသည်။
လုပ်ငန်းစဉ် သတ်မှတ်ရက်ပြီးဆုံးပြီးနောက် အပိုလို ၇ သည်သမုဒ္ဒရာရေပြင်သို့ ပြန်လည်ဆင်းသက်ခဲ့သည်။
ကျမ်းကိုး Category:အပိုလို စီမံကိန်း။
အမေရိကန်နိုင်ငံသား ဓာတုဗေဒပညာရှင် ဂျိမ်းစ် ဘတ်ခ်ျအယ်လာ ဆမ်းနားကို နိုဝင်ဘာလ ၁၉ ရက်တွင်အမေရိကန်နိုင်ငံ မက်ဆာချူးနယ်မြေ၊ ကန်တုန်မြို့တွင် မွေးဖွားခဲ့သည်။
ဘိုးဘွားများမှာ အင်္ဂလန်မှလာရောက်နေထိုင်သူများဖြစ်တယ်။
အသက် ၁၇ အရွယ်တွင်အမဲလိုက်စဉ် ဘယ်ဘက်လက်မောင်းကို ကျည်မတော်တဆထိမှန်ခဲ့၍ ဖြတ်တောက်ကုသခဲ့ရသည်။
သူသည်လက်တစ်ဖက်မရှိသော်လည်း အားကစားတွင်အလွန်ထူးခွန်သူဖြစ်သည်။
သူသည် ဟားဗတ် တက္ကသိုလ်သို့တက်ရောက်ခဲ့ပြီး ၁၉၁၀ ခုနှစ်တွင် ဓာတုဗေဒအထူးပြု ဘာသာရပ် ဖြင့် ဘွဲ့ရခဲ့သည်။
၁၉၁၂ ခုနှစ်တွင် ဟားဗတ်ဆေးတက္ကသိုလ်၌ ဓာတုဗေဒပညာရပ်ကိုထပ်မံလေ့လာပြီး ပါရဂူဘွဲ့ကိုရရှိခဲ့သည်။
ဥရောပနိုင်ငံများသို့လှည့်လည်ခရီးထွက်ရာ ပထမကမ္ဘာစစ်ဖြစ်ပွား၍ ဆွစ်ဇာလန်နိုင်ငံတွင်ခိုအောင်းနေခဲ့သည်။
နယူးယောက် ကွန်းနဲလ်ဆေးကျောင်းမှ ကြေးနန်းရိုက်ယူကာ ဇီဝဓာတုဗေဓပါမောက္ခအဖြစ် ခန့်အပ်ခဲ့ရာ ၁၉၂၉ ခုနှစ်တိုင်အထိဖြစ်သည်။
ဆမ်းနားသည် အင်ဇိုင်းတစ်ခုကိုခွဲစိတ်အသွင်ပြောင်းရန် ကြိုးစားခဲ့ရာနှစ်ပေါ်င်းများစွာကြာသည့်တိုင်အောင် မအောင်မြင်ခဲ့ပါ။
အခြားဆေးပညာရှင်များ၏ သရော်လှောင်ပြောင်မှုကိုခံခဲ့ရသည်။
သို့ရာတွင် ၁၉၂၆ ခုနှစ်နှစ်၌ အင်ဇိုင်းကိုသီးခြားခွဲထုတ်ကာ အသွင်ပြောင်းခရစ်စတယ် ကိုဖွဲ့နိုင်ခဲ့သည်။
သူသည် ၁၉၅၅ ခုနှစ် ဩဂုတ်လ ၁၂ ရက်နေ့တွင်ကွယ်လွန်ခဲ့သည်။
thumb|မာကျူရီ ၃ ၁၉၆၁ ခုနှစ်၊ မေလ ၅ ရက်နေ့တွင် မာကျူရီ ၃ () အမေရိကန် အာကာသ လွန်းပြန်ယာဉ်သည် အာကာသသို့ ပထမဦးဆုံးအနေဖြင့်စတင် ခရီးနှင်ခဲ့သည်။
အဆိုပါလွန်းပြန်ယာဉ်တွင် အာကာသယာဉ်မှူး Alan Shepard လိုက်ပါခဲ့သည်။
၎င်းယာဉ်သည်အလေးချိန် ၄ ဒသမ ၂၆၅ ပေါင်ရှိပြီး တစ်နာရီလျှင် မိုင် ၅၁၀၀ အရှိန်နှုန်းဖြင့် အမြင့် ၁၁၅ မိုင်သို့ ခရီးဆန့်နိုင်ခဲ့သည်။
မာကျူရီ ရှိအကာသယာဉ်မှူးများက ယခုလွန်းပြန်ယာဉ်အား (Freedom 7) ဟုအမည်ပေးထားပြီးစတင်လွှတ်တင်ခဲ့သည်။
Cape Canaveral မှ မိုင်ပေါင်း ၃၀၀ ဝေးသော အတ္တလန္တိတ်သမုဒ္ဒရာထဲသို့ပြန်လည်ဆင်းသက်ခဲ့သည်။
မာကျူရီ ၃ အတွက်စုစုပေါင်းပေါင်း ခရီးစဉ်မှာ ၁၅ မိနစ်ခန့်သာကြာမြင့်ခဲ့ပေသည်။
ကျောဆူးထောင်ငါး (Gasterosteidae) များ၏ ကျောဖက်တွင် ဆူးများပါရှိသော ငါးများ ဖြစ်သည်။
ယင်းဆူးများပါရှိသည့်အတွက် အခြားငါးအကြီးများ မမျိုနိုင်ပေ။
၎င်းငါးတွေသည် အများအားဖြင့် ပင်လယ်ထဲတွင် နေထိုင်ကြသည်။
အင်ဖာနို ၁၀ wp (ပင်လုံးပြန့်ပိုးသတ်ဆေး) ၎င်းသည် ပင်လုံးပြန့် အာနိသင်ရှိ ထိသေ၊စားသေ ပိုးသတ်ဆေး အမှုန့်ဖြစ်သည်။
၎င်းကို ခြစ်စားပိုးများ၊ စုပ်စားပိုးများ နှင့် တွင်းအောင်ပိုးများ နှိမ်နင်းရာတွင် ကောင်းစွာ အသုံးပြုနိင်သည်။
ဆေးဖျန်းပြီးဆောင့်ဆိုင်းရမည့် ရက်မှာ ၇ ရက်ဖြစ်သည်။
စပါး၊ ပဲနှင့် ဟင်းသီးဟင်းရွက်များတွင် အသုံးပြုနိုင်သည်။
တစ်ဧကနှုန်းထားသည် ၃၀ မှ ၁၂၀ ဂရမ်ဖြစ်သည်။
ပြည်တွင်းရှိပိုးသတ်ဆေးရောင်းသော ဆိုင်များတွင် အလွယ်တကူဝယ်ယူနိုင်သည်။
အဆင့် ၂ အဆိပ်ပြင်းအားရှိသည်။
ပါဒန် ၅၀ sp (ပင်လုံးပြန့်ပိုးသတ်ဆေး) ဆေး ၁ကီလိုတွင် ကာတက် CARTAP 500 ဂရမ်ပါဝင်သည်။
ပင်လုံးပြန့်အာနိသင်ရှိသည်။
၁၀၀ ဂရမ်အထုပ်အနေဖြင့်လာသည်။
ရေ ၁ ဂါလံတွင် ဆေးမှုန့် ၅ -၁၀ ဂရမ်ထည့်ပါ။
သီးနှံအများစုနှင့် ပိုး အများစုကို နှိမ်နင်းနိုင်သည်။
နာမည်ကြီး ဆေးဖြစ်သည်။
အဆိပ်သင့်မှု အဆင့် ၃ ရှိသည်။
ရွက်ဖျားဖြူနီမတုတ်အတွက် ဆေး ၁ ဆ ရေ အဆ ၅၀၀ ဖြင့် စပါးစေ့ကို ရေ ၆ နာရီမှ ၁၂ နာရီထိစိမ်ပါ။
ဖော်မိုင်ရာ ၂၀ % wp (Imidacloprid) (ပင်လုံးပြန့်ပိုးသတ်ဆေး) ပင်လုံးပြန့်အာနိသင်ရှိပိုးသတ်ဆေး။
နာမည်ကြီးပိုးသတ်ဆေး။
ပျ၊ ဖြုတ်၊ သရစ်လှေး၊ ပင်စည်ထိုး၊ ယင်ဖြူ၊ ရွက်ထွင်းပိုးများအတွက် အသုံးပြုသည်။
တစ်ဧကဆေးနှုန်းထား ၁၅-၄၅ ဂရမ် အသုံးပြုပါ။
ဆေးဖျန်းပြီး စောင့်ဆိုင်းရမည့်ရက် ၇-၁၄ ရက်ဖြစ်သည်။
ဖြေဆေးမရှိပါ။
ဒိုင်မီသိုအိပ် DIMETHOATE 40% W/V EC ပင်လုံးပြန့်အာနိသင်ရှိ ပိုးသတ်ဆေးဖြစ်သည်။
အဆီဖိတ် Acephate 75%w/w sp ပင်လုံးပြန့် အာနိသင်ရှိ ပိုးသတ်ဆေး ဖြစ်သည်။
ဘက်စုံသုံး ပိုးသတ်ဆေးဖြစ်သည်။
Phosphate ဓာတ် ပါဝင်သောကြောင့် အပင်ကို အားဖြစ်စေသည်။
ကာဗာရိုင်း Carbaryl 5% w/w wp ထိသေစားသေ အာနိသင်ရှိပိုးသတ်ဆေးဖြစ်သည်။
သီးနှံပေါင်း ၆၀ ကျော်တွင် အသုံးပြုသည်။
လိပ်ပြာ၊ ဖလံ ၊ ပိုးလောက်ကောင်းများ၊ စုပ်စားပိုးများ၊ ကျိုင်းများ၊ ခြ ၊ ပုရစ်နှင့် အိမ်တွင်းပိုးများဖြစ်သည့် ပုရွက်ဆိတ် ပင့်ကူ၊ ပိုးဟပ်များကိုလည်းကာကွယ်နိုင်သည်။
အဆိပ်သင့်မှု အဆင့် ၂ ရှိသည်။
ဆိုက်ပါမီသရင် Cypermethrin 10% w/v EC စုပ်စားပိုးများ၊ သီးလုံးဖောက်ပိုးများ ကိုနှိမ်နင်းနိုင်သည်။
လာဘီလိုက် ၇၀% ဆေးမှုန့် (ပင်လုံးပြန့်မှိုသတ်ဆေးမှုန့်) MANEB 50% +THIOPHANATE METHYL 20% + INERT MATERIAL 30 % ပင်လုံးပြန့်အာနိသင်ရှိသော မှိုသတ်ဆေးဖြစ်သည်။
စပါးဂုတ်ကျိုးရောဂါ၊ ရွက်ဖုံးခြောက်၊ ဖားဥမှိုရောဂါ၊ သံချေးရောဂါ၊ ပင်ညှိုးရောဂါ၊ ဒေါင်းနီးမှိုရောဂါ၊ ကြက်သွန်တောက်တဲ့မြီးရောဂါ၊ ပင်နာကျစောရောဂါ၊ နှောင်းပင်ကျရောဂါ၊ မှဲ့ပြောက်စွန်းရောဂါ၊ အနာချိုင့် ရောဂါများ ကို ကောင်းစွာကာကွယ်နှိမ်နင်းနိုင်သည်။
အဆင့် ၄ အဆိပ်ပြင်းအားရှိသည်။
ဘန်ကိုနေး ၇၅ wp (ထိသေမှိုသတ်ဆေး) ai= chlorothalonil 75% w/w ထိသေမှိုသတ်ဆေးဖြစ်သည်။
အဆိပ်ပြင်း အဆင့် ၃ ရှိသည်။
ဘန်ကိုနေး ၁.၂၅ ဂရမ်မှ ၁.၆ ဂရမ်ကို ရေ ၁ လီတာနှင့်ရောဖျန်းပါ။
ဆေးဖျန်းပြီး ၇-၁၄ စောင့်ဆိုင်းပါ။
တော့ပ်ဆင်အမ် ၇၀% WP (ပင်လုံးပြန့်မှိုသတ်ဆေး) Thiophanate methyl 70% w/w ၊ ဆေးမှုန့် ၇၀ -၁၀၀ ဂရမ်ကို ရေ ၁၀၀ လီတာနှုန်းဖြင့်ဖျန်းပါ။
၁၀၀ ဂရမ် အထုပ်အဖြစ်လာသည်။
မက်တာလက်ဇီး (Metalaxyl 35% w/w wp) ပင်လုံးပြန့်အာနိသင်ရှိ မှိုသတ်ဆေးဖြစ်သည်။
လစ်တိုစင် အပင်ဟော်မုန်းဆေး 2.00 SL အပင်ကြီးထွားရန်၊ အသီးအပွင့်များမကြွေရန်၊ သီးနှံများ အရည်အသွေးမြင့်ရန်၊ အမြစ်ထွက်အားကောင်းရန်၊ မျိုးစေ့များ အညှောင့် ပေါက်ကောင်းရန် အသုံးပြုသည်။
မျိုးစေ့အတွက် ရေ ၁ ဂါလံတွင် ၅ စီစီ (၁၂ နာရီကြာစိမ်ပါ)၊ အမြစ်စိမ်ခြင်း အတွက် ရေ ၂ဂါလံတွင် ၅ စီစီ(၁ မိနစ် ၂မိနစ်စိမ်ပါ)၊ စိုက်ခင်းဖျန်းရန်အတွက် ရေ ၁၄ ဂါလံတွင် ၁၀ စီစီ ထည့်ပါ(၂ ကြိမ် မှ ၃ ကြိမ်ထိဖျန်းရန်)။
လစ်တောနစ် Litonik အပင်ဟော်မုန်းဆေး 2.5 cc per 1 gallon. Same as above. Category:ပိုးသတ်ဆေးများ။
အောက်မေ့ဖွယ်ကျောက်ပြား thumb|အူဘာလင်ဂန် အောက်မေ့ဖွယ် နေရာ ၂၀၀၂ ခုနှစ် ဇူလိုင်လ ၁ရက်တွင် ဘက်ရှ်ကီးရီးယန်း လေကြောင်းလိုင်း လေယာဉ်ခရီးစဉ်အမှတ် ၂၉၃၇ အနေနှင့် ပျံသန်းသော တူပိုလက်ဗ် တီယူ-၁၅၄ အမျိုးအစား လေယာဉ် နှင့် ဒီအိတ်ချ်အယ်လ် ကုန်စည်ပို့ဆောင်ရေးမှ ဘိုးအင်း၇၅၇ ကုန်တင်လေယာဉ် တို့ ဆွစ်ဇာလန် နယ်စပ်အနီး ဂျာမန်နိုင်ငံတောင်ပိုင်း ကွန်စတင့်ရေကန် နံဘေးရှိ အူဘာလင်ဂန်မြို့ ၏ အပေါ် ကောင်းကင်ယံတွင် တိုက်မိခဲ့ခြင်း ဖြစ်သည်။
တူပိုလော့ လေယာဉ်ပေါ်ရှိ ခရီးသည်နှင့် လေယာဉ်အမှုထမ်း ၆၉ ဦးနှင့် ဘိုးအင်း ၇၅၇ ပေါ်မှ လေယာဉ်အမှုထမ်း နှစ်ဦးတို့ သေဆုံးခဲ့သည်။
ဂျာမန် ဖက်ဒရယ် ဗြူရိုရှိ လေယာဉ်ဆိုင်ရာ မတော်တဆမှုများ စုံစမ်းစစ်ဆေးရေး အေဂျင်စီ က လေယာဉ်တိုက်ရသည့် အကြောင်းမှာ ဆွစ်ဇာလန်မှ လေကြောင်းထိန်းသိမ်းရေး အရာရှိ၏ ချို့ယွင်းချက်ကြောင့် လည်းကောင်:၊ လေကြောင်းတိုက်ခိုက်မှု ရှောင်ကွင်းရေးစနစ် အသုံးပြုရမည့် အဆင့်ဆင့်နည်းလမ်းများနှင့် ပတ်သက်၍ ရှုပ်ထွေးမှုများ ရှိနေခြင်းကြောင့်လည်းကောင်း ဖြစ်သည်ဟု ရှာဖွေဖော်ထုတ်ခဲ့သည်။
Local Group ၏ ဂယ်လက်ဆီများ၊ နဂါးငွေ့တန်း ဂယ်လက်ဆီနှင့် အင်ဒရိုမီဒါ ဂလက်ဆီတို့သည် အကြီးမားဆုံး ဂယ်လက်ဆီများဖြစ်ကြသည် (ပုံကြီးချဲရန်နှိပ်ပါ) Local Group ဆိုသည်မှာ နဂါးငွေ့တန်း ဂယ်လက်ဆီပါဝင်သော ဂယ်လက်ဆီအဖွဲ့တစ်ခုဖြစ်သည်။
Local Group တွင် ဂယ်လက်ဆီပေါင်း ၅၄ ခုပါဝင်ကာ ယင်းတို့ထဲမှအများစုမှာ ဂယ်လက်ဆီပု (dwarf galaxies) များဖြစ်ကြသည်။
ယင်း၏ ဒြပ်ဆွဲငင်ရာ ဗဟိုအချက်အချာသည် နဂါးငွေ့တန်း ဂယ်လက်ဆီနှင့် အင်ဒရိုမီဒါ ဂယ်လက်ဆီတို့၏ကြား တစ်နေရာရာတွင် တည်ရှိသည်။
Local Group သည် အချင်းအားဖြင့် အလင်းနှစ်သိန်းပေါင်း ၁၀ ခန့်လွှမ်းခြုံထားသည်။
အဖွဲ့ကိုယ်တိုင်သည်လည်း Laniakea Supercluster ၏ အစိတ်အပိုင်းဖြစ်သည်။
Local Supercluster အား မူလက Virgo Supercluster ဟုထင်မှတ်ခဲ့သော်လည်း ယခုအခါ Local Supercluster ဟုပြန်လည်သတ်မှတ်လိုက်သည်။
အဖွဲ့၏ အင်အားကြီးအဖွဲ့ဝင်များမှာ နဂါးငွေ့တန်း ဂယ်လက်ဆီနှင့် အင်ဒရိုမီဒါ ဂယ်လက်ဆီများဖြစ်ကြသည်။
ယင်းတို့သည် ခရုပတ်ပုံစံ ဂယ်လက်ဆီများဖြစ်ကြပြီး တစ်ခုချင်းစီတွင် အရန်ဂယ်လက်ဆီများ ရှိကြသည်။
နဂါးငွေ့တန်း ဂယ်လက်ဆီ၏ အရန်ဂယ်လက်ဆီများတွင်- Sagittarius ဂယ်လက်ဆီပု၊ ကြီးမားသော မက်ဂျစ်လက်နစ်တိမ်တိုက်၊ သေးငယ်သော မက်ဂျစ်လက်နစ်တိမ်တိုက်၊ Canis Major Dwarf၊ Ursa Minor Dwarf၊ Draco Dwarf၊ Carina Dwarf၊ Sextans Dwarf၊ Sculptor Dwarf၊ Fornax Dwarf၊ Leo I, Leo II, and Ursa Major I Dwarf and Ursa Major II Dwarf, ယင်းအပြင် အခြားသော အလွန်မှေးမှိန်သည့် ဂလက်ဆီငယ်လေးများ။
အင်ဒရိုမီဒါ ဂယ်လက်ဆီ၏ အရန်ဂယ်လက်ဆီများတွင်- Messier 32 (M32), Messier 110 (M110), NGC 147, NGC 185, အင်ဒရိုမီဒါ ၁ , အင်ဒရိုမီဒါ ၂, အင်ဒရိုမီဒါ ၃, အင်ဒရိုမီဒါ ၄, အင်ဒရိုမီဒါ ၅, Pegasus dSph (aka အင်ဒရိုမီဒါ ၆), Cassiopeia Dwarf (aka အင်ဒရိုမီဒါ ၇), အင်ဒရိုမီဒါ ၈, အင်ဒရိုမီဒါ ၉, အင်ဒရိုမီဒါ ၁၀, အင်ဒရိုမီဒါ ၁၁, အင်ဒရိုမီဒါ ၁၂, အင်ဒရိုမီဒါ ၁၃ နှင့် အင်ဒရိုမီဒါ ၁၄, အခြား အလွန်မှိန်သည့် ဂယ်လက်ဆီငယ်လေးများ။
ထရိုင်ဂူလယ် ဂယ်လက်ဆီသည် Local Group ထဲမှ ခရုပတ်ပုံစံဂယ်လက်ဆီထဲတွင် တတိယအကြီးဆုံး ဂယ်လက်ဆီဖြစ်ပြီး အန်ဒရိုမီဒါ ဂယ်လက်ဆီနှင့် အဖော်မဟုတ်တန်ရာ။
သမိုင်း Local Group ဆိုသောအခေါ်ဝေါ်သည် အဒ်ဝင် ဟာဘဲလ်မှ သူ၏ The Realm of the Nebulae ဆိုသော စာအုပ်မှ အပိုင်း (၆) တွင် စတင်မိတ်ဆက်ခဲ့သည်။
(pp. 124–151) သူ ဖော်ပြထားသည်မှာ "နက်ဗျူလာများ၏ သေးငယ်သောအဖွဲ့များ" ဟုဖြစ်သည်။
အလင်းတောက်ပမှုအား လျော့နည်းစေကာ M31, Milky Way, M33, ကြီးမားသော မစ်ဂျစ်လန်နစ် တိမ်တိုက်၊ သေးငယ်သော မစ်ဂျစ်လန်နစ် တိမ်တိုက်၊ M32, NGC 205, NGC 6822, NGC 185, IC 1613 နှင့် NGC 147 ဟူ၍ အသီးသီး သတ်မှတ်ခဲ့သည်။
သူသည် IC 10 အားလည်း ဖြစ်နိုင်ခြေရှိသော Local Group အဖွဲ့ဝင်အဖြစ် သတ်မှတ်ခဲ့သည်။